Alkonyati Istentisztelet
Pünkösd utáni 21. szombat – 2026. október 18. előeste
Szokásos kezdet
Áldott a mi Istenünk, öröktől fogva, most és mindenkor és örökkön örökké!
Amen.
Dicsőség néked, Istenünk, dicsőség néked!
Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el, és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!
Amen.
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Jertek imádjuk a mi királyunkat és Istenünket!
Jertek imádjuk Krisztust, a mi királyunkat és Istenünket!
Jertek boruljunk le és imádjuk magát Jézus Krisztust, a mi királyunkat, Urunkat és Istenünket!
103. zsoltár
Áldjad én lelkem az Urat, / Uram Istenem! fölötte fölséges vagy, dicsőségbe és ékességbe öltöztél, - világossággal, mint köntössel körül vagy öltve, / kiterjesztvén az eget, mint sátorfödelet; - ki befödöd vizekkel annak felső részeit, / ki a felhőt szekereddé teszed, ki a szelek szárnyain jársz; - ki angyalaidat szélvésszé teszed, / és szolgáidat égető tűzzé; - ki a földet állandóságra alapítottad, / hogy nem fog ingadozni örökkön örökké. - A vízmélység öltözet gyanánt födte azt; / a hegyeken vizek állottak. - A te feddésed elől elfutottak; / mennydörgésed szavától megijedtek. - A hegyek fölemelkedtek, a völgyek alászállottak / azon helyre, melyet nekik alapítottál. - Határt vontál, melyet nem fognak átlépni, / s nem térnek vissza a földet elborítani. - Ki forrásokat fakasztasz a völgyekben, / a hegyek között folynak a vizek. - Iszik azokból minden mezei vad; / azok után lihegnek szomjúságukban a vadszamarak. - Azok mellett lakoznak az égi madarak; / a kősziklák közül szózatot adnak. - Ki megöntözöd a hegyeket onnan felől; / a te műveid gyümölcséből megelégíttetik a föld. - Ki szénát teremtesz a barmoknak, / és veteményt az emberek szolgálatára, - hogy kenyeret termessz a földből, / és bor vidámítsa föl az ember szívét; - hogy olajjal derítse föl orcáját, / és a kenyér erősítse meg az ember szívét. - Jóllaknak a mező fái, és a Libanon cédrusai; / melyeket ültetett. - Ott fészkelnek a madarak, / a gólya háza fő azok között. - A magas hegy a szarvasok, / a kőszikla a sündisznók menedéke. - A holdat időmértékül teremté; / a nap tudja lenyugvását. - Sötétséget parancsolsz és éj van, / mely alatt mind kimennek az erdei vadak, - az oroszlán ordító kölykei, / hogy ragadozzanak, és az Istentől maguknak eledelt keressenek.  - Fölkel a nap és összegyűlnek, / és hajlékaikba helyezkednek. - Kimegy az ember munkájára / és dolgára napestig. - Mely igen fölségesek a te műveid, Uram! / mindeneket bölcsességgel cselekedtél; mi a földet betölti, mind a te jószágod. - Ez a nagy és tágas öblű tenger, ott az úszók, melyeknek száma nincs, / a kicsiny állatok a nagyokkal; - Ott járnak a hajók, / a cethal, melyet alkottál, hogy játsszék abban. - Mindnyájan tőled várják, / hogy eledelt adj nekik idejében. - Te adván nekik, gyűjtenek; / fölnyitván kezedet, minden betelik jóval. - De ha elfordítod arcodat, megrémülnek; / ha elveszed lélegzetüket, elfogynak és a porba visszatérnek. - Beléjük bocsátván leheletedet, fölélednek; / és megújítod a föld színét. - Legyen az Úré a dicsőség mindörökké. / Az Úr örülni fog alkotmányaiban; - ki letekint a földre, és megrendíti azt; / ki a hegyeket megérinti és füstölögnek. - Énekelni fogok az Úrnak életemben, / dicséretet mondok az én Istenemnek, valamíg leszek. - Legyen kellemes neki az én beszédem; / én pedig az Úrban fogok gyönyörködni. - Fogyjanak el a bűnösök a földről és a gonoszok, úgy, hogy ne legyenek; / áldjad én lelkem az Urat.
Dicsőség az Atyának és Fiúnak és Szentléleknek, most és mindenkor és örökkön örökké! Amen 
Alleluja, Alleluja, Alleluja, dicsőség néked, Isten. (Kétszer recitálva, harmadszor énekelve)
Békesség ekténia
Békességben könyörögjünk az Úrhoz!
Uram, irgalmazz!
A mennyei békéért és lelkünk üdvösségéért könyörögjünk az Úrhoz!
Uram, irgalmazz!
Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!
Uram, irgalmazz!
Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!
Uram, irgalmazz!
[bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4]Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!
Uram, irgalmazz!
Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!
Uram, irgalmazz!
A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!
Uram, irgalmazz!
A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!
Uram, irgalmazz!
Hogy mentsen meg minket minden aggódástól, haragtól és szükségtől, könyörögjünk az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.
Amen.
Boldog ember…
Uram, tehozzád
4. hang
Uram, tehozzád kiáltok, / hallgass meg engem; / figyelmezz imádságom hangjára, / midőn tehozzád kiáltok; /’ hallgass meg engem, Uram!
Igazodjék fel az én imádságom, / mint a tömjénfüst a te színed elé; / kezeimnek fölemelése / esti áldozat gyanánt. /’ Hallgass meg engem, Uram!
4. hang (161. oldal)
A te életadó keresztednek / szüntelenül hódolva Krisztus Istenünk, / harmadnapi feltámadásodat dicsőítjük, / mert ez által újítottad meg, Mindenható, / megromlott emberi természetünket, / és megnyitottad nekünk a mennyekbe való feljutást, /’ mint egyedül áldott és emberszerető.
Az engedetlenség fájának ítéletét / föloldoztad Üdvözítőm, / mert a keresztfára önként szegeztetvén, / és a poklokra alászállván, Mindenható, / a bilincseket szétszaggattad. / Azért hódolunk a te halottaidból való feltámadásodnak / örömmel kiáltván: /’ Mindenható Urunk, dicsőség néked!
A pokol kapuit összezúztad Uram, / és haláloddal megtörted a halál országát, / az emberi nemet pedig a romlástól megszabadítottad, /’ életet ajándékozván a világnak és gazdag kegyelmet.
Jöjjetek népek, énekeljük / az Üdvözítő harmadnapi föltámadását, / mely által megszabadultunk a pokol feloldozhatatlan kötelékeitől, / és romolhatatlanságot és életet nyertünk mindnyájan kiáltván: / Megfeszített, Eltemetett és Föltámadott, / üdvözíts minket feltámadásod által, /’ mint egyetlen Emberszerető!
Az angyalok és emberek dicsőítik, Üdvözítő, / a te harmadnapi föltámadásodat, / mely által megvilágosíttattak a föld minden határai / és az ellenség szolgálatából felszabadíttattunk kiáltván: / Üdvözíts minket föltámadásoddal /’ egyetlen Emberszerető.
Az érckapukat betörted, / és a zárakat összezúztad Krisztus Istenünk, / és az elesett emberi nemet föltámasztottad, / azért egyhangúlag mondjuk: / Ki halottaidból föltámadtál, /’ Uram, dicsőség néked!
8. hang. Minta: Hogyan hívjunk titeket... (Ménea)
Hogyan hívjunk téged, szent apostol? / Mennynek-e, mert Isten dicsőségét hirdetted? / Csillagnak-e, mert a világot fénnyel árasztod el? / Felhőnek-e, mert isteni záporokat hullattál? / Kehelynek-e, mert a bölcsesség Istenben elnyert borát ontod nekünk, / mely a szívünket megörvendezteti? /’ Imádkozzál a mi lelkünk üdvösségéért!
Hogyan hívjalak téged most, Isten választottja? / Folyamnak-e, mely a Paradicsomból fakad nekünk? / Azon szövetség frigyszekrényének-e, / melyet Krisztus kötött velünk? / Csillagnak-e, mely szellemi világosságot áraszt? / Fáklyának-e, mely az Egyházat megvilágítja? / Vagy az Élet Kenyere isteni asztalának / vagy isteni ital kelyhének? /’ Imádkozzál a mi lelkünk üdvösségéért!
Hogyan hívjunk most, Isten szemlélője? / Krisztus titkai legtevékenyebb szolgájának? / A szellemi szent hajlék bölcs építőjének? / A kegyelem kőtáblái kivésőjének, / a Sionból kiinduló és általad hirdetett új Törvény megírójának? /’ Imádkozzál a mi lelkünk üdvösségéért!
Hogyan hívjunk most téged, dicsőséges? / Égi kegyelmek biztos kincstárának? / Testünk és lelkünk gondos gyógyítójának? / Pál munkatársának és kísérőjének? / Az Apostolok Cselekedetei szerzőjének? / Sokféle, Lukács, a te neved, / melyet erényeiddel szereztél! /’ Imádkozzál a mi lelkünk üdvösségéért!
Dicsőség... 6. hang. (Ménea)
Krisztus apostola és az isteni tanítások leírója, / az Egyház támasza, / a te isteni ihletésű igehirdetéseddel / a tudatlanság sötétségében lévő, / a pusztulás mélységébe taszított lelkeket kiemelted, / a hullámviharból megmentetted, / Pálnak, a „kiválasztott eszköznek” kísérője és követője voltál. / Azért kérünk téged, magasztalásra méltó Lukács, / Antiochia ékessége, / esedezzél az Üdvözítő Istenhez mindazokért, /’ akik a te mindig tiszteletreméltó emlékedet híven megünneplik! 
Most és… 4. hang (163. oldal)
Terólad zeng énekekben / az isten-ős és próféta Dávid / a téged felmagasztaló Istennek mondván: / „A királyné jobbod felől áll”, / mert téged az Élet anyjának és közbenjárónak választott / a tőled atya nélkül születni kegyeskedő Isten, / hogy a vétek által elhomályosult isteni képünket megújítsa, / és az elveszett juhot megtalálván vállára vegye, az Atyához vezesse, / a mennyei Erőkkel egyesítse, / és üdvözítse a világot, /' mint hatalmas és gazdag kegyelmű.
Enyhe világossága
Bölcsesség igazhívők!
Enyhe világossága, / a szent és boldog, / és halhatatlan / mennyei Atya isteni dicsőségének, / Jézus Krisztus! / Eljövén a Napnak lenyugvásához / és látván az esteli fényt; / áldjuk az Atyát / s a Fiút, és a Szentlélek Istent! / Mert te méltó vagy, / hogy minden időben, / szent hangon énekeljünk tenéked, / Isten fia, / ki éltet adsz a világnak; /’ miért is ez a világ dicsőít téged.
Figyelmezzünk! Békesség † mindnyájatoknak! Bölcsesség, figyelmezzünk!
Prokimen: Az Úr országol / ékességbe öltözött. (Zsolt 92,1)
Versek: Erősségbe öltözött az Úr és felövezte magát – Az Úr…
Mert Ő erősítette meg a Föld kerekséget, mely nem fog ingani. – Az Úr…
A te házadat szentség illeti Uram, örök időkre! – Az Úr…
Ekténia
Mondjuk mindnyájan, teljes lelkünkből és teljes elménkből, mondjuk!
Uram, irgalmazz!
Mindenható Urunk, atyáinknak Istene, kérünk téged, hallgass meg minket és könyörülj!
Uram, irgalmazz!
Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!
Uram, irgalmazz! Uram, irgalmazz! Uram, irgalmazz!
Könyörögjünk még szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!
Uram, irgalmazz! Uram, irgalmazz! Uram, irgalmazz!
Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!
Uram, irgalmazz! Uram, irgalmazz! Uram, irgalmazz!
Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Add Urunk
4. hang; dallama: Elcsodálkozott József
Add Urunk, hogy ez estén / minden bűntől megőrizzük magunkat. / Áldott vagy te, Urunk, atyáinknak Istene; / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk. / Áldott vagy te, Urunk, / taníts meg minket a te igazságaidra. / Áldott vagy te, Uralkodó, / oktass bennünket a te igazságaidra. / Áldott vagy te, Szent, / világosíts meg minket a te igazságaiddal. / Uram, a te kegyelmed örökké, / kezeid munkáit meg ne vesd. / Téged illet a dicséret, / téged illet az ének. / Téged illet a dicsőség, / Atya és Fiú és Szentlélek, / most és mindenkor /’ és örökkön örökké. Amen.
Teljesítsük esti könyörgésünket az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Hogy ezen egész estét tökéletesen, szentül, békességben és vétek nélkül töltsük el, kérjük az Úrtól!
Add meg, Uram!
A békesség angyalát, a hűséges vezetőt, lelkünk és testünk őrzőjét kérjük az Úrtól!
Add meg, Uram!
Bűneink és vétségeink bocsánatát és elengedését kérjük az Úrtól!
Add meg, Uram!
Jókat és hasznosakat lelkünknek és a világnak békességet kérjünk az Úrtól!
Add meg, Uram!
Hogy életünknek hátralevő részét békében és bűnbánatban töltsük, kérjük az Úrtól!
Add meg, Uram!
Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!
Add meg, Uram!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert jóságos és emberszerető Isten vagy és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Békesség mindnyájatoknak!
És a te lelkednek!
Fejeteket hajtsátok meg az Úrnak!
Néked, Uram!
Legyen áldott és dicsőített a Te országod hatalma, Atya és Fiú és Szentlélek, most és mindenkor és örökkön örökké!
Amen.
Előverses sztichirák
4. hang (163. oldal)
Fölszállván a keresztre Uram / ősi átkunkat megszüntetted, / és alászállván a poklokra / az örökös foglyokat kiszabadítottad, / enyészhetetlenséget ajándékozván az emberi nemnek, / azért énekelve dicsőítjük /’ a te életadó és üdvözítő feltámadásodat.
Keresztre szegeztetvén egyetlen Mindenható / minden teremtményt életre hoztál, / és sírba helyeztetvén, / a sírban levőket föltámasztottad, / romolhatatlanságot és életet ajándékozván az emberi nemnek, / azért énekelve dicsőítjük /’ a te harmadnapi feltámadásodat.
A gonosz népek, Krisztus, / átadván téged Pilátusnak, halálra ítéltek, / s jótevőjük iránt hálátlanságot tanúsítottak; / de te önként elszenvedted az eltemettetést, / harmadnapon önerődből feltámadtál, mint Isten, / ajándékozván nekünk vég nélküli életet /’ és gazdag kegyelmet.
Könnyezve érkezvén sírodhoz az asszonyok, / téged kerestek, / de nem találván meg, / sírva és zokogva kiálták mondván: / Jaj nekünk, ó mi Üdvözítőnk és mindenek Királya, / miképp lophattak el téged, / s mely helyen van elrejtve a te életadó tested? / Az angyal pedig felelé nekik: / Ne sírjatok, mondá, / mert feltámadt az Úr, / örömet hozván nekünk, /’ mint egyedül irgalmas.
Dicsőség... 6. hang (Ménea)
Teljesen bölcs halász! Szent tanítvány! / Az Üdvözítő munkása / s az ő szenvedéseinek magasztalója, / ki a világban a hitet elterjesztetted, / az eltévelyedés népeit összegyűjtötted / és Istenhez vezetted, / helyesen bemutatott tömjénáldozat gyanánt / a menny felé jó illatot árasztva. / Most a Bíró színe előtt állva esedezzél, / hogy szabadítson meg minket törvényszegéseinktől /’ és az ítélet napján mentsen meg a büntetéstől! 
Most és… 6. hang (195. oldal)
Az én Alkotóm és Szabadítóm, Krisztus Urunk / tetőled születvén, ó Tisztaságos, / emberi testünkbe öltözött, / és Ádám első átkától megszabadított bennünket. / Azért néked ó Szeplőtelen, / mint Isten anyjának és Szűznek szünet nélkül szívből énekeljük: / Üdvözlégy az angyal köszöntése szerint, / üdvözlégy Királynőnk, / mi oltalmazónk és közbenjárónk /’ és lelkünk üdvössége.
Most bocsásd el, Uram
Most bocsásd el, Uram, / a te szolgádat / a te igéd szerint békességben, mert látták szemeim / a tőled küldött Üdvözítőt, / kit rendeltél minden népek színe elé, világosságul a pogányoknak / megvilágosítására, /’ és dicsőségül a te népednek, Izraelnek.
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!
Amen.
Tropárok
4. hang (171. oldal)
A föltámadás örvendetes hírét / az angyaltól megtudván az Úr tanítványai, / és az ősi átok elvetéséről értesülvén, / az apostoloknak dicsekedve mondták: / Legyőzetett a halál, / föltámadt Krisztus Isten, /’ ajándékozván a világnak gazdag kegyelmet!
Dicsőség… 3. hang (853. oldal)
Szent Lukács apostol és evangélista, imádd a kegyelmes Istent, /’ hogy ajándékozzon bűnbocsánatot a mi lelkünknek!
Most és… 3. hang (894. oldal)
Nemünk üdvösségének közbenjárója, / himnuszokban dicsérünk téged, Istenszülő Szűz, / mert a te Fiad és a mi Istenünk / a tőled fölvett testben a kereszt kínszenvedését elfogadván /’ megváltott minket a romlástól, mint Emberszerető.
Elbocsátó
Bölcsesség!
Adj áldást!
Krisztus, a mi Istenünk ki áldott és dicsőített öröktől fogva.
Tedd erőssé, Isten, az igaz katolikus hitet örökkön örökké!
Legszentebb Istenszülő üdvözíts minket!
Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!
Dicsőség neked, Krisztus Istenünk, a mi reménységünk, dicsőség néked!
Dicsőség az Atyának és Fiúnak és Szentléleknek, most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást uram!

(A pap az elbocsátó imádságot mondja.)
Amen.
Az Úr áldása reátok az ő kegyelmével és emberszeretetével mindig, most és mindenkor és örökkön örökké!
Amen.
